InBody tuloksia - Too big to be me\nNo niin, tentti tehty ja hyvin meni! Tässä siis eilisen InBody-mittauksen tuloksia, kun käytiin mieheni kanssa Monnan luona mitattavana. Edellisestä kerrasta oli 15 viikkoa aikaa eli 3,5 kuukautta. Ihan ensimmäisen tein helmikuussa.\nEnsin tulos, suluissa edellinen, -muutos:\nPaino: 78,1 (80,5kg) -2,4kg\nLihasmassa: 29,5kg (28,2kg) +1,3kg\nRasvamassa: 25,1kg (29,7kg) -4,6kg\nProteiinimassa: 10,4kg (10,0kg) +0,4kg\nPainoindeksi, BMI: 26,4 (27,2) -0,8\nRasvaprosentti: 32,1% (36,9%) -4,8%\nPaino oli muuttunut vain 2,4kg kesän aikana mutta olen onnistunut vähentämään rasvamassaa 4,6 kilolla, sekä saamaan lihasmassaa 1,3kg!!! Kannatti uhota edellisen InBodyn jälkeen! ;)\nViimeksi mulle kävi niin, että olin laihtunut -10,1kg ja mittausten välissä oli 3 kuukautta ja 10 päivää. Tuosta määrästä rasvamassaa lähti 7,4 kiloa mutta onnistuin polttamaan lihaksia myöskin 1,6 kiloa. Nyt väliin jäi 3 kuukautta ja 12 päivää ja vastaavat luvut ovat rasvamassaa -4,6 kiloa ja lihasmassaa ei lähtenyt yhtään vain sain ansaittua takaisin +1,5 kiloa! Aivan huikea ero siinä mistä paino on lähtenyt kun vertaa siihen mikä painonmuutos mittausten välillä on. Ei siis turhaa sanonta siitä, että ”pinnan alla” tapahtuu ja keho muokkautuu kuntosalitreenillä vaikka se ei niin helposti näy vaa’assa verrattuna kitudieetteihin tai pussikuureihin.\nEdellisen mittauksen jälkeen olin aika masentunut, sillä en missään nimessä halunnut laihduttaa lihaksia painonpudotuksen ohella. Silloin päätin ja sanoin, että nyt alan panostamaan kuntosalitreeniin ja myönsin sen, että en ollut käynyt salilla kuin satunnaisesti kääntymässä. Heinäkuussa sain myös uuden tavoitteellisen kuntosaliohjelman Minna Pajulahdelta joka pisti myös ruokavalioni uusiksi. Siinä suurin muutos oli kattavampi määrä lisäravinteita.\nkiireisen aamun pelastus: kahvinkeitin valmiiksi ladattuna ja aamukapselit\nAloin kiltisti popsimaan BCAA-kapseleita (ne ovat aminohappoja jotka estävät kataboliaa) ennen treeniä ja treenin jälkeen. Lisään nykyään myös palautusjuomaan glutamiinia (nostaa kasvuhormonitasoja, nopeuttaa palautumista ja myöskin estää kataboliaa) jota otan myöskin ennen nukkumaan menoa. Palautukseen ja yöksi juon myös amonihappotiivistettä jotta lihaksilla on varmasti tarvittavat ravintoaineet kasvaa nukkuessa mahdollisimman suuriksi ja vahvoiksi :D\nJa tietysti ruokavaliota vielä tärkeämpi, olen käynyt siellä salilla, treenannut kovalla intensiteetillä monta kertaa viikossa. On siellä tehty siis muutakin kuin otettu valokuvia :D\nhetki sitten tehty lounas\nOon siis enemmäin kuin tyytyväinen tämän kerran tuloksiin. Pienellä painonmuutoksella rasvaprosenttikin oli tippunut -4,8% joten väkisin hymyilyttää. Meinaan antaa aplodeja itselleni täällä kotona, kun oon niin onnellinen että nyt mä teen tän homman oikein! Oon täysin oikeilla jäljillä, miten laihdutus kannattaakin tehdä ja kun edellisestä mittauksesta olin allapäin niin nyt voin todeta, että se vaan vahvisti mua ja opin siitä.\nMä oon matkalla kohti unelmia, eikä mikään voi estää mua! Tuntuu että päättäväisyydellä, innolla ja oikealla asenteella voi saavuttaa mitä vain. Nyt mä vain nautin, ainakin siihen saakka että joku tulee tiputtamaan mut pilvilinnoissa sanomalla, että tuollaiset InBodyt on ihan huuhaata…\nPelkkä haaveilu ei auta, pitää myös syödä oikein! ja kun siihen tottuu niin se on NIIN hyvää!\n45 vastausta artikkeliin “InBody tuloksia”\nsyyskuu 6, 2012 10:10 am\nKuulostaa ihan mahtavalta! Harmi, etten itse hoksannut käydä missään mittauksessa ennen dieettiä.Ja siis sä olet tehnyt upean muodonmuutoksen, oot ihan paras motivaattori!\nsyyskuu 6, 2012 10:59 am\nJoo se kannattaa tehdä, vaikka ois aluttanutkin :) Näkee miten kiinteytyy jatkossa, jos vain kiinnostaa!Kiitos <3\nsyyskuu 6, 2012 10:29 am\nOlen vilkuillut blogiasi aina kadonnutta motivaatiota etsiessäni, ja annan blogillesi ja uurastuksellesi täydet kymmenen pistettä! Olet varmasti laihduttajablogosfäärin tämän hetken ”kuumin nimi” eli monet ovat todella saaneet innoituksensa sinun taipaleestasi! Myös minä itse. Onnea hyvistä Inbody-tuloksista! Postauksesi huokuu hyvää mieltä ja itsetuntoa. Tsemppiä eteenpäin!\nHahah miten hauskasti kirjoitettu :) Aika hienoa olla esikuva :D Ja kivaa että ihmiset lukevat muutakin kuin muotiblogeja.Kiitos tsemppauksesta, laitan mun pahanpäivän koriin kaikki kannustukset :D\nsyyskuu 6, 2012 10:37 am\nUpeaa, voin vain kuvitella kuinka onnellinen olo sinulla on :) Nyt olet oikeilla raiteilla. Mukavaa lukea tälläisistä onnistumisista. Minäkin haluaisin käydä testaamassa tuollaisella INBODY laitteella kunhan pääsen lomalle suomeen, pitääpä ottaa missä päin suomea niitä on ja mihin hintaan :)ps. Tästä sai taas hyvin itsellenikin motivaatiota ;)\nsyyskuu 6, 2012 11:04 am\nNiin Monna tekee näitä siis pääkaupunkiseutulaisille ja Helsingissä oli tämä mittauspaikka, sieltä ainakin voi varata ajan jos joku kiinnostui :)http://www.mtpersonaltraining.fiKannattaa kyllä mennä, niin hyvässä kuin pahassa :D\nsyyskuu 6, 2012 12:28 pm\nMittauspaikkoja voi katsoa osoitteesta http://www.inbody.fi\nsyyskuu 7, 2012 12:02 pm\nTotta! Tuolta näkee kaikki paikat!!\nsyyskuu 6, 2012 10:38 am\nUpeat tulokset! Itse en uskaltanut hypätä edes projektin aluksi mittauksiin. Viimeksi kun joskus muutama vuosi sitten kävin niin tuli ihan hirveä masis. Meillä on siis se ihan kotimittari, ei anna tarkkaa tulosta mutta toimii hyvänä seurantatyökaluna, kun vertaa vaan omiin tuloksiin. Huomenna kun otan kuukauden mittoja, ajattelin hypätä tuolle pelätylle vaa’alle. Saas nähdä millaisella mielellä sen jälkeen. Jos tulee ihan sikahuono tulos, niin voi vähän ahdistaa viikonloppuna tiirailla huippukireitä kisaajia expossa ;). Onnea kuitenkin sulle vielä ja tsemppiä treeneihin!\nsyyskuu 6, 2012 11:06 am\nKiitti! Niin se on karua ;) Joskus tulee positiivista palautetta ja joskus ei -ja sekös masentaa :D Mutta suosittelen!Hei, törmätään expossa ;)\nsyyskuu 6, 2012 11:29 am\nSaa tulla vetämään hihasta jos tunnistat ;)\nsyyskuu 6, 2012 10:53 am\nHuipputulokset! :) Bongasin kuvista myös samaa protskujauhetta kuin meillä. ;) Meillä tosin viiden kilon ämpäreissä. :D\nsyyskuu 6, 2012 11:12 am\nNää ällistytti! Meillä vaan 2,3kg, ei pysty samaa makua isompaa pönikkää vaikka meneekin miehen kanssa tuo aika nopeasti ;) Vaihtelu virkistää :D mutta Scitec maistuu!\nsyyskuu 6, 2012 11:10 am\nWow sun tuloksia. Siistii, kun rasvamassan osuus pienenee ja lihasten kasvaa :D Itse kävin samaisessa testissä eilen. Kävin myös viime syksynä ja nyt keväällä. Ja kesä meni miten meni, mutta tulos eilis mittausten jälkeen taas todisti edistystä tapahtuneen ensimmäisen, toisen ja kolmannen mittauksien suhteen. Ja todellakin suosittelen Inbodya kaikille. Itse olin hieman skeptinen sen suhteen ensimmäisen mittauskerran jälkeen, vaan enpä ole enää :D Ainoa asia mikä vaan aina naurattaa, kun n. ½ vuosittain käy…joutuu miettimään minkähän ikäinen sitä taas olikaan, kun tietoja sinne syötetään :DIllalla olin myös niin väsynyt treenien jälkeen, jotta ”säästin” aikaa aamulta ja latasin kuin latasinkin Moccamasterini aamuksi valmiiksi – joten tässäkin suhteessa samalla kaavalla :D eihän se toki vie kuin pienen hetken, mutta joskus se pienen pieni hetki on vaan niin ihana pötkötellä mielummin kuin nousta kahvia keittämään.\nsyyskuu 6, 2012 11:15 am\nHienoa että sielläkin seurataan tuloksia! Se on hauskaa ja hyvää tietoa! Loistavaa et sullakin homma edistyy hyvin :)Kahvinkeitin valmiiksi on jotenkin ihana juttu, samoin laitan päivän vaatteet jo pinoon jos tiedän että on aikainen&kiire aamu ;) Sit ei tarvi aamulla miettiä yhtään mitään!\nsyyskuu 6, 2012 11:25 am\nOnnea hyvästä tuloksesta!Minä varasin itselleni huomiseksi ensimmäisen InBody-mittaukseni, voi vitsit että jännittää!! :D Sinänsä harmittaa, etten käynyt mittauksessa dieetin alussa, eikä siten ole mitään mihin verrata, mutta matkaa on vielä paljon edessä. Nyt on Scitec kainalossa (mansikka-valkosuklaa, *mmmm*) ja tää tyttö suuntaa saliohjaukseen! Nyt tuntuu että homma pyörii taas, kiitos sinun ja ihanan blogin! Halit!- Tiatha\nNo niin, siellähän on hurja vauhti päällä!!! Jee :D tsemppiä mittaukseen, oot rohkea! <3\nsyyskuu 6, 2012 11:32 am\nMiun idoli <3onnea hienosta tuloksesta! Olet sen kovalla työllä saavuttanut!\nsyyskuu 6, 2012 2:05 pm\nsyyskuu 6, 2012 12:30 pm\nUpeaa! Aplodeja täältäkin suunnalta!:)\nsyyskuu 6, 2012 2:06 pm\nsyyskuu 6, 2012 1:25 pm\nMitä kaikkia lisäravinteita käytät noiden aiemmin mainitsemiesi lisäksi? Mikä palkkari on käytössä?-K\nsyyskuu 6, 2012 2:10 pm\nTämä tieto olisi löytynyt aivan pienellä vaivannäöllä klikkaamalla tuon sivupalkin ”lisäravinteet” tunnistetta :) :http://toobigtobeme.blogspot.fi/search/label/lisäravinteetTuossa postauksessa näkyy lisäravinteet kuvineen, palatusjuoma on nyt pelkkä Scitecin 100% whey protein professional (aiemmin se + hedelmä).\nsyyskuu 6, 2012 2:44 pm\nKiitos kivasta blogista, olen jonkun aikaa silloin tällöin käynyt lukemassa tätä ja aina tullut hyvä mieli, vaikutat erittäin positiiviselta ja elämänmyönteiseltä ihmiseltä=) Itse aloitin juuri fitfarmin lite weight loss -ohjelman, ensimmäinen viikko menossa ja kauhee tsemppi päällä :) Pudotettavaa ois ihannepainoon inbodytestauksen mukaan 14kg. Hienot tulokset tullu sulla inbodytestauksella! Pitää itekkin käydä taas, viimeistään sit 10 viikon liten jälkeen!Ps. Sulla näkyy usein noita proteiinipatukoita kuvissa niin ootko ostanu niitä ihan kaupasta vai tiedätkö saako niitä tilattua jostain halvemmalla? Ne on aika kalliita kaupoissa mitä oon katellu :/\nsyyskuu 7, 2012 12:01 pm\nMoikka!Mä oon ostanut ihan K-supermarketista. Meidän läheisessä ne maksaa 1,99€/kpl ja ostan joskus muualtakin ja silloin hinta on yleensä n.2,4€ siis tuossa Leaderin Lo carb -patukassa. Mutta silloin tällön ostelen kun ei ole muita paheita ;)Ihanaa että oot noin innostunut! :) Musta Litessä oli parasta yhteinen foorumi missä pystyi vaihtamaan kokemuksia :) Kovasti tsemppiä dieettiin!!!\nsyyskuu 6, 2012 4:15 pm\nOnnea onnea <3 Tuon sun tiivistymisen näkee tosi selkeäasti noista kuvistakin mutta mahtavaa saada siitä ihan kirjallista dokumenttiakin. Olet huippu ja toistan edellisiä kommentoijia eli kyllä, oma motivaatio nousi taas pykälällä :D\nsyyskuu 7, 2012 12:03 pm\nNo mahtavaa jos mun esimerkki kannustaa teitä muitakin! :) ja kiitos onnitteluista, onhan tässä silti vielä puurrettavaa :D\nsyyskuu 6, 2012 4:49 pm\nHipheihurraa! Työvoitto!!! Hurjasti aplodeja ja onnittelusheikkauksia. Lihakset <3Ja kiitos ruokakuvien, on mentävä munia keittämään… Nams! ;) -Tuua-\nsyyskuu 7, 2012 12:06 pm\nJoo oli tosi kiva kuulla kun kuitenkin paino laskenut näin hitaasti kesän aikana! Jee jee! :)\nsyyskuu 6, 2012 6:46 pm\nLoistavaa Erica, loistavaa!Mä olen käynyt noin vuosi sitten inbody-mittauksessa ja se oli kauheaa luettavaa. Täytyykin pitää silmällä, jos olis lähistöllä pian mahdollisuusn mittaukseen. Antaahan se paljon oleellista tietoa. :)\nsyyskuu 7, 2012 12:07 pm\nKannattaa kyllä mennä, antaa kummasti motivaatipota muutokseen kun saa rasvaprosentin mustaa valkoisella :D\nsyyskuu 7, 2012 5:56 am\nMahtavaa, treeni on mennyt oikeaan paikkaan kun noin hurjasti rasvaa on lähtenyt, mutta lihasta ei. Onnittelut!\nsyyskuu 7, 2012 12:18 pm\nNiinpä, jes -jotain oikein :)\nsyyskuu 7, 2012 6:20 am\nMahtavuutta Erica!!!! Itse en ole ollut ikinä inbodymittauksessa, vaikka yhden sellaisen saisikin ilmaiseksi kun liittyi jäseneksi kuntoilukeskukseen. Ehkä se ”mustaavalkoisella” on liian raakaa omalle psyykeelle…!??!!! Olet kyllä siinä(kin) suhteessa rohkea =0D! Mutta pidän kyllä tuosta tavasta mitata koko kehon ”suhteita” kuin tuijottaa johonkin BMI lukuun, joka tarkastelee asiaa vain yhdestä näkökulmasta.Olin eilen cxwork:sissa ja combatissa. Meillä alkoi uudet ohjelmat – huh että oli vauhtia! Tuntien jälkeen olin ihan poikki, mutta voi mikä fiilis(!!) ja kotona tein vielä intona kotihommia loppu illan!! Ostin eilen pari protskupatukkaa – en olekaan ostanu moneen kuukauteen. Mutta ajattelin että jumpan jälkeen on (makean)nälkään parempi vetää protskupatukka kuin suklaapatukka ;0). Ja hyvä mielihän siitä tuli, kun ei tuhlannut kulutettuja kaloreita heti suklaapatukkaan.<3HV76\nsyyskuu 7, 2012 12:10 pm\nNiin se on hyvä vähän seurailla kaikkia, painoa, mittoja ja kehonkoostumusta jne.Kuulostaa rankoilta nuo jumpat, mä en varmaan yhtään jaksais noissa! :D Hyvä Hyvä, jatka samaan malliin vaan! <3\nsyyskuu 7, 2012 6:23 am\nOnnea vielä hyvistä mittaustuloksista muru! <3 Ja NAM minkä näköistä salaattia!! Slurps vaan! ;) <3\nKiitos vain :) Salaatti oli hyvää, turhan harvoin jaksaa keittää kananmunia vaikka ne salaatissa niin hyviä!!! :)\nsyyskuu 7, 2012 6:37 am\nNyt on minullakin mustaa valkoisella että olen lihava (läski)! 168cm/79,2kg, painoindeksi 28,1 ja rasvaprosetti huikeat 38,7! Visceral Fat onneksi hyvä, 59,1. Lihasmassa, proteiinimassa yms, oli ok, rasvaa vaan pitäis saada huimasti pois. Vyötärö-lantio -suhde on meillä sama. Voi voi voi… kai tämä tästä. Onneksi on elävä esimerkki, että toivoa on… :)-Tiatha\nsyyskuu 7, 2012 12:20 pm\nNo mutta nyt tiedät missä mennään :) Oot ostanut palautusjuoman ja saanut uuden kuntosaliohjelman joten hyvillä työkaluilla pääset tuota taltuttamaan :) Ei tuo mikään mahdottoman huono edes ole, tippuu kyllä nopeasti!! Tsemppiä sinne :) <3\nsyyskuu 7, 2012 5:35 pm\nMonnan kautta löysin mielenkiintoiseen blogiin. Mieletön muutos täällä on tapahtunut, siitä saa ja pitää olla ylpeä. Palaan varmasti toistekin.\nsyyskuu 7, 2012 10:56 pm\nKiva kun löysit! :) Ja kiitos kommentista!\nsyyskuu 7, 2012 6:54 pm\nSaanko kysyä montako kaloria syät suunnilleen päivässä? Entä proteiinien, hiilareiden ja rasvan suhde?-Heidi\nsyyskuu 7, 2012 11:01 pm\nVoi hitsi, en oo ollenkaan laskenut kun olen vain noudattanut mulle tehtyä ohjelmaa. Karkeasti arvioituna kaloreita tulee ehkä n.1800/pv mutta en pistä päätäni pantiksi :D Pitäis varmaan laskea jossain vaiheessa. En osaa noihin suhteisiinkaan vastata. Oon ennen tätä syönyt suhteilla 30%P40%HH30%R ja nytkään ei varmaan kauas mene, ehkä hiilihydraatin suhteellinen osuus on tuosta vielä pienentynyt.\nsyyskuu 11, 2012 4:18 pm\nHeippa ja kiitos kivasta blogista! Mahtava tulos! Olen itse laihduttanut kesäkuun alusta -7,2 kg, nyt 77,8 kg eli aika samoissa mennään! Olen oppinut proteiinien merkityksen verensokerin sääntelyssä. Nyt on tarkoitus alkaa lisätä liikuntaa ja blogisi toimii hyvänä tsemppinä, ateriakuvat myös. Mukavaa syksyä ja tsemppiä jatkoon!\nsyyskuu 12, 2012 7:00 pm\nNo juu samoissa mennään :) Totta että proteiinipitoinen ruoka pitää myös kylläisenä pidempään.Tsemppiä sinnekin ;)


Jääkärit marssivat kriisistä toiseen - Kotimaa - Ilta-Sanomat\nTakkuilevat yhteydet kotiin aiheuttivat ärtymystä jääkäreissä. Hyttysverkoin varustautuneet jääkärit kirjoittamassa kirjettä kotiin Riianlahden rintamalta 1916. Oikealla istuu jääkäri Ture Brommels. Kirjan kuvitusta.\n(KUVA: Vapriikin kuva-arkisto)\nJulkaistu: 25.2.2016 14:34\nTyytymättömyys ja sisäiset ristiriidat raastoivat suomalaisten vapaaehtoisten joukkoa Saksassa ja itärintaman taisteluissa, kertoo uusi kirja jääkäriliikkeestä.\nJÄÄKÄRIEN historiaa ei ole vieläkään kirjoitettu puhki. Tutkija Tuomas Hoppu http://www.iltasanomat.fi/haku/?search-term=Tuomas%20Hoppuon löytänyt kiinnostavaa ja aiemmin julkaisematonta aineistoa uuteen tietokirjaansa Jääkärit Saksan tiellä – jääkäreiden tarina kirjeiden ja päiväkirjojen valossa.Postimuseon torstaina julkistama teos tuo jääkärit lähelle ja inhimillistää valkoisen Suomen historiassa niin häikäisevän sädekehän saanutta pataljoonaa. Parin tuhannen jääkärin joukkoon mahtui monenlaista kulkijaa, ja ristiriidat olivat väistämättömiä.Hoppu keskittyy jääkäreiden aikaan Saksassa ja Saksan itärintamalla. Lockstedtin koulutusyksikön ja sittemmin Kuninkaallisen Preussin Jääkäripataljoona 27:n marssi oli monesti hidasta ja turhauttavaa etenemistä kriisistä toiseen.Päätös suomalaisten vapaaehtoisten kouluttamisesta Lockstedtissa tehtiin tammikuussa 1915. Ensimmäinen kriisi puhkesi jo samana keväänä 1915, kun Saksan sotilasviranomaiset eivät tahtoneet millään myöntää jatkoaikaa tälle niin sanotulle Pfadfinder-kurssille.Rekrytointi Suomessa tyrehtyi. Epävarmuus jatkosta johti siihen, että partiotoiminnaksi naamioidulle kurssille värväytyneet alkoivat toukokuussa 1915 hajaantua kuka minnekin. ”Heikomman aineksen” motivaatio laski ja joukon yhteishenki rakoili.\nVapaa-ajan viettoa tämäkin: täiden metsästystä ja kortinpeluuta Libaun kasarmipalveluksessa. Kirjan kuvitusta.\n”Tavallinen mies makailee ja on tullut riitaiseksi. Ikäviä oireita. Itse olen rauhallinen ja hallitsen itseni, kuten hyvin koulutetulta ja gentlemannilta odotetaankin”, kirjoitti pfadfinder Harald Hornborghttp://www.iltasanomat.fi/haku/?search-term=Harald%20Hornborg.Kuohuntaa ja tyytymättömyyttä jatkui vielä kesän ylitse, kunnes elokuun 1915 lopussa tehtiin vihdoin päätös vapaaehtoisjoukon laajentamisesta.KRIISI NUMERO 2 puhkesi, kun jääkärit valmistautuivat marssimaan Saksan itärintamalle keväällä 1916. Vaikka enemmistö jääkäreistä halusi sotaan, pelkäsivät monet rintamapalveluksen tuhoavan koko vapaaehtoisjoukon. Jääkäriliikkeen päätarkoitushan oli kouluttautuminen taisteluun Suomen itsenäisyyden puolesta – ei sotiminen keisarillisen Saksan puolesta.Pioneerikomppaniassa kolmetoista jääkäriä kieltäytyi lähtemästä harjoituksiin. Heidät pidätettiin, mutta rangaistukset jäivät lieviksi. Lopulta odotettu liikekannallepanokäsky tuli 9. toukokuuta 1916. Se ei laukaissut jännitystä. Monenlaiset huhut kiersivät, ja tunnelma pataljoonassa oli painostava.”Kaikki pelkäävät krachia (suom. romahdusta). Kun ei se vain tuottaisi vahinkoa isänmaalle”, kirjoitti johtaviin jääkäreihin kuulunut Aarne Sihvo http://www.iltasanomat.fi/haku/?search-term=Aarne%20Sihvopäiväkirjaansa.Toukokuun puolivälin jälkeen kymmenen jääkäriä karkasi. Kaikki jäivät kiinni, pisimmälle päässeet Sveitsin rajalla saakka. Heitäkin rangaistiin vain lievästi. Kurinpitorangaistukset eivät olleet yhtä kovia kuin Saksan omissa pataljoonissa, sillä viranomaiset ottivat huomioon suomalaisten vapaaehtoisuuden.Lopulta marssi kohti Venäjää alkoi. Se oli monille juhlahetki ja täyttymys, sillä saksalaisten uskottiin etenevän Tallinnaan saakka, ja sen jälkeen Suomen vapautus voisi alkaa.SEURAAVA KRIISI oli suuri tyytymättömyys rintamapalvelukseen syksyllä 1916. Suomalaiset olivat vastuussa vaarallisesta lohkosta Riianlahden rannalla. Jääkärit olivat väsyneitä sotaan ja tappioihin, puutteelliseen muonaan ja pelkäsivät Saksan käyttävän pataljoonaa omiin itsekkäisiin tarkoituksiinsa: hyökkäysosastona. Tappioille altistuminen ei olisi lainkaan edistänyt Suomen itsenäistymistä.Suhteet saksalaisiin tulehtuivat. Saksalaiset aliupseerit ja osa upseereistakin halveksivat suomalaisia. Kakkoskomppanian saksalainen vääpeli esimerkiksi kutsui suomalaisia ”ryssäläisiksi sioiksi” ja ”kasakkakoiriksi”.Jääkäreiden nurina purkautui lakkohankkeina ja kieltäytymisinä. Pataljoonan komentaja, majuri Maximilian Bayer http://www.iltasanomat.fi/haku/?search-term=Maximilian%20Bayeruhkasi hajottaa koko yksikön, mikäli tyytymättömyys olisi laajaa. Jokaisen piti vastata kyselyyn mielialasta.\nJääkäreitä harjoituksissa Libaussa. Kirjan kuvitusta.\n(KUVA: Jääkäriliiton arkisto)\n”Pataljoona on sanoutunut irti majurista, ei pataljoona kokonaisuudessaan vaan, mutta tappelupukarit, suuri osa kaikista”, kirjoitti Birger Lemberg http://www.iltasanomat.fi/haku/?search-term=Birger%20Lemberg päiväkirjaansa 24. syyskuuta 1916.”Yksi vartio 1. komppaniasta on heittänyt kiväärit pois, 3. komppania on täydessä sekasorrossa.”Lembergin päiväkirja on Hopun kiinnostavimpia lähteitä. Suorasukaisesti kirjoitettu 350-sivuinen aineisto on tutkijoille aiemmin tuntematon lähde.Lopulta syyskuun kriisi purkautui. Miehille ilmoitettiin, että pataljoona pysyy koossa ja että suomalaisen vapautusliikkeen poliittinen edustaja saapuisi rintamalle keskustelemaan jääkäreiden kanssa. Muutamia rettelöitsijöitä lähetettiin internointileirille. Yksi pidätetyistä onnistui karata: jääkäri Karl Niskanenhttp://www.iltasanomat.fi/haku/?search-term=Karl%20Niskanen loikkasi venäläisten puolelle ja lähetti sieltä pullopostina kirjeen tovereilleen.”Kaikkea on venäläisillä runsaasti, oikein hyvää tupakkiakin. Tulkaa tänne”, Niskanen maanitteli.HOPUN kokoama aineisto kuvaa elävästi vahvoja jännitteitä jääkäripataljoonan sisällä. Pataljoonan ylin päällystö oli vahvasti ruotsinkielistä, ja sekä miehistö että suomenkielinen alempi päällystö suhtautui heihin välillä hyvin nihkeästi. Apuryhmänjohtaja Erkki Hannulan http://www.iltasanomat.fi/haku/?search-term=Erkki%20Hannulanmukaan huomattava osa päällystöstä oli lähtöisin ”kansalle kokonaan vieraista piireistä”.– Ongelman taustalla oli pitkälti suomalainen vanhakantainen yhteiskuntarakenne. Jääkäripataljoona oli hierarkkinen, vanhoja yhteiskuntarakenteita ylläpitävä yhteisö. Se ei kaikilta osin soveltunut vanhoista malleista monin tavoin eroon pyrkivään vapaaehtoisjoukkoon, Hoppu kirjoittaa.Osa erimielisyyksistä johtui yleisestä purnauksesta – jääkärit purkivat ärtymystään ruotsinkielisiin herroihin: ”Saatanan ruottalaiset, kyllä niille näytetään kun tullaan kotia.”VENÄJÄN maaliskuun 1917 vallankumous pakotti tsaari Nikolai IIhttp://www.iltasanomat.fi/haku/?search-term=Nikolai%20II:n luopumaan vallasta. Keväällä 1917 pataljoona koki kovan pettymyksen, kun se ei päässytkään Suomeen aloittamaan maan vapautusta.Jääkärijoukossa syntyi ryhmänjohtajavetoinen oppositio, joka vaati pataljoonan siirtämistä Suomen poliittisen johdon alaisuuteen ja siviiliin haluavien kotiuttamista. Tätä varten jääkärit lähettivät edustajia tapaamaan liikkeen poliittista johtoa Tukholmaan. Pikainen maihinnousu Suomeen jäi kuitenkin toteutumatta.”Oppositsiooni” muodosti sotamiesneuvoston eli pataljoonanneuvoston, jonka kritiikki kohdistui edelleen myös ruotsinkieliseen päällystöön. Iso asia oli vaatimus surkean ruokahuollon parantamisesta.Radikaaleimmat jääkärit perustivat syksyllä 1917 työläisjääkärien toimeenpanevan neuvoston, jonka suurin sosialistinen agitaattori oli jääkäri Heikki Repohttp://www.iltasanomat.fi/haku/?search-term=Heikki%20Repo. Sen vaikutusvalta jäi kuitenkin vähäiseksi.VUODEN 1917 loppu toi ensin bolshevikkivallankumouksen Venäjällä ja sitten Suomen itsenäisyysjulistuksen, jonka eduskunta hyväksyi 6. joulukuuta. Kuri höltyi jääkärien odottaessa kotiinpaluuta. Joulunvietto sujui oluen- ja romminhuuruisesti, ja jääkärit tappelivat sekä keskenään että saksalaisten kanssa.”Joulupäivänä pataljoonalla oli suunnilleen 14 haavoittunutta, jotka hakivat hoitoa sairastuvalta. Siellä oli niin sisäisessä sodassa kuin sodassa vieraan vallan edustajia vastaan haavoittuneita”, kirjoitti Birger Lemberg humorisisesti päiväkirjaansa.\nBirger Lembergille kotimaasta lähetetyn kirjeen kuori osoittaa hyvin, kuinka monimutkaista postin lähettäminen jääkäreille oli. Kirjan kuvitusta.\n(KUVA: Nella Keski-Oja / Postimuseo)\nKun kotiinpaluun hetki vihdoin koitti helmikuussa 1918, yritti työläisjääkäreiden toimeenpaneva komitea vielä agitoida lähtijöitä. Kun Hampuriin koottiin helmikuun alussa lomalaisia takaisin pataljoonaan lähetettäväksi, varoitteli ”punahenkinen” jääkäri Viljo Syväjärvi http://www.iltasanomat.fi/haku/?search-term=Viljo%20Syv%C3%A4j%C3%A4rviheitä vakavasti:– Älkäät lähtekö, sillä laiva ammutaan Itämerellä pohjaan.Agitaatio ei tuottanut tulosta. Kotimatkasta kieltäytyneitä oli vain vähän. Laivatkin pääsivät onnellisesti Vaasaan, jonne pääjoukko saapui 25. helmikuuta.JÄÄKÄREIDEN viimeinen kriisi koski uutta komentoa Suomessa – valkoisen armeijan ylipäälliköksi nimitettyyn Carl Gustaf Mannerheimin http://www.iltasanomat.fi/haku/?search-term=Carl%20Gustaf%20Mannerheiminja muihin Venäjän armeijassa palvelleisiin ”ryssänupseereihin” ei luotettu.Vaikutusvaltaisimpia oppositiomiehiä oli Saksaan vapaaehtoisesti jäänyt Waldemar Strömhttp://www.iltasanomat.fi/haku/?search-term=Waldemar%20Str%C3%B6m, joka sai helmikuussa 1918 ylennyksen Suomen armeijan luutnantiksi. Vielä keväällä 1918 hän luotti lujasti Saksan mahtiin ja tuki ”palatsivallankumousta” eversti Wilhelm Thesleffin http://www.iltasanomat.fi/haku/?search-term=Wilhelm%20Thesleffin nostamiseksi uudeksi ylipäälliköksi Mannerheimin tilalle.”Yhteistyö M:n ja saksalaisten kesken ei tule koskaan onnistumaan. Niin kauan kuin hän on johdossa, on aina olemassa itään päin orientoitumisen vaara, ja saksalaiset tietävät tämän”, kirjoitti Ström kotimaahan jääkärimajuriksi ylennetylle Erik Jernströmillehttp://www.iltasanomat.fi/haku/?search-term=Erik%20Jernstr%C3%B6mille.Turha oli tämäkin taisto. Mannerheim pysyi ylipäällikkönä, ja jääkärit hajasijoitettiin hänen määräystensä mukaan valkoisen armeijan eri yksiköihin.Tuomas Hopun mukaan jääkäriliikkeen tutkimusta pitäisi jatkaa. Hoppu kannustaa tutkijayhteisöä ottamaan syventävään tarkasteluun muun muassa jääkärivärväyksen, Ruotsin suhtautumisen jääkäriliikkeeseen ja venäläisten vastatoimet. Neitseellistä tutkimusaineistoa on vielä muun muassa Venäjän sota-arkistossa, Hoppu kertoo.\nUutuuskirja on Postimuseon julkaisema. Kirjaan liittyy näyttely, joka avataan Postimuseossa Tampereella maaliskuussa.


Kevään kruunaa vappubrunssi | www.nmt.fi\nTeksti Digimag/Noora Niskanen Kuvat Kesko, Pixabay, Shutterstock\nVappu on tunnettu niin työväen juhlana kuin ylioppilaiden ja loppukevään karnevaalinakin. Vapunaaton ja -päivän tunnelmiin kuuluvat monille serpentiinit, kuplivat juomat, ylioppilaslakit, sima ja rusinat sekä tietenkin vappuruoat. Erinomainen tapa viettää tätä kevään juhlaa on tehdä herkullinen vappubrunssi.\nBrunssi on peräisin Englannin yliopistokaupungista Oxfordista, mutta se on paremmin tunnettu amerikkalaisena pyhäaamiaisena. Brunssi on lyhenne englannin kielen sanoista breakfast (aamiainen) ja lunch (lounas). Se ei ole siis aivan aamiainen eikä lounas, vaan sijoittuu niiden välille puolen päivän tienoilta iltapäivään. Nyt on lupa nukkua pitkään ja venyttää ruokailua useammankin tunnin mittaiseksi. Mutkattomuus ja kiireettömyys ovat tämän hetken avainsanoja, jotka mielellään sisältyvät myös vapun juhlatunnelmiin.\nBrunssin henkeen kuuluu usein noutopöytätarjoilu, josta jokainen voi rennosti hakea niin paljon syötävää kuin huvittaa ja kasata lautasensa omien makumieltymystensä mukaisesti. Nyyttäriperiaatteella on helppo koota ruokaa isommallekin porukalle ja näin voi viettää aikaa yhdessä, rennosti pöydän ympärillä jutustellen. Hyvän vappusään salliessa eväät voi pakata rasioihin mukaan ja nauttia ruoista sekä ulkoilmasta piknikin merkeissä.\nSUUPALAN KOKOISET naposteltavat sopivat erinomaisesti brunssin tarjoilupöytään, ja niitä saat nopeasti tehtyä ruisvuokaleivistä. Leikkaa leipä sopivan kokoisiksi siivuiksi, täytä muikun tai siian mädillä, punasipulilla ja smetanalla. Lopuksi ripottele päälle mustapippuria ja tilliä. Valmistamiseen menee alle puoli tuntia ja esillepanoksi sopii leipien rento asettelu lautaselle tai tarjottimelle.\nRuokaisa salaatti ovat helppoa ja maukasta nautittavaa. Esimerkiksi itse tehty lihapulla-perunasalaatti on täyttävä eväs, jota raikastavat makeat kirsikkatomaatit ja omenapalat. Tuulahduksen kesän mauista saat lisäämällä salaatin päälle lopuksi vielä hienonnettua ruohosipulia. Reseptiä voit halutessasi muokata kasvisversioksi korvaamalla lihapullat itse tehdyillä kasvispyöryköillä, tai tarjota lihapullat ja kasvispyörykät erikseen, jolloin jokainen voi valita itse perunasalaattiin haluamansa lisäkkeen.\nMakeana herkkuna voit tarjoilla esimerkiksi täytettyjä croissanteja. Laita croissantteihin appelsiinimarmeladista ja mascarponesta tehtyä seosta, sekä viime silauksena lisää väliin vielä viipaloituja mansikoita. Pienellä vaivalla valmistuneet, ihanan näköiset ja raikkaat leivokset kruunaa kuppi kahvia tai lasi kuohuvaa.\nPERINTEISIMPIÄ VAPUN herkkuja ovat tietenkin munkit ja sima, jotka voit halutessasi sisällyttää muiden brunssiruokien sekaan tarjoilupöytään. Tee munkit tavallista pienemmässä minikoossa, jolloin ne istuvat hyvin brunssin henkeen suupalan kokoisina pikkumakeina. Runsaankin vappubrunssin järjestämisen on helppoa, sillä kaikki tarvikkeet löytyvät K-Citymarket Päivärannasta.\n6 viipaletta ruisvuokaleipää\nn. 100g valutettua muikun tai siian mätiä\n1 Leikkaa ruisvuokaviipaleista pois ohuet reunat. Leikkaa leivät kolmioiksi. Voit halutessasi muotoilla leivät pyöreiksi. Kuori ja hienonna punasipuli.\n2 Levitä leiville smetana. Annostele hyvin valutettu mäti lusikalla smetanan päälle ja ripottele pinnalle punasipulia. Mausta mustapippurilla ja koristele tillillä.\n8 annosta • 30–60 min\n1rs (400 g) Pirkka naudan jauhelihaa (17 %)\n1tlk (200 g) Pirkka Kevyt kermaviiliä\n1ps (57 g) Pirkka sipulikeittoaineksia\nn. 800g Pirkka perunoita (vihreä pussi)\n1iso (n. 200 g) omena (Jonagold)\n1 (n. 100 g) punasipuli\n1 dl Pirkka sinappikurkkusalaattia\n1rs (250 g) Pirkka kirsikkatomaatteja\n1 Sekoita kermaviili, sipulikeittoainekset ja korppujauhot kulhossa, anna turvota 5–10 minuuttia. Lisää muna ja jauheliha. Sekoita tasaiseksi.\n2 Muotoile mureketaikinasta pieniä cocktail-lihapullia. Taikinasta tulee noin 55 lihapullaa. Paista 225 asteessa noin 10 minuuttia. Anna jäähtyä.\n3 Kuori perunat ja keitä ne suolalla maustetussa vedessä kypsiksi. Jäähdytä ja kuutioi. Paloittele kuorittu omena ja hienonna sipuli. Pane ainekset kulhoon.\n4 Sekoita kermaviili, sinappikurkkusalaatti ja hienonnettu valkosipulinkynsi salaatin joukkoon. Mausta suolalla ja mustapippurilla. Anna maustua jääkaapissa noin 30 minuuttia ennen tarjoilua.\n5 Lisää salaatin päälle puolet lihapullista ja puolitetut kirsikkatomaatit. Koristele ruohosipulilla. Tarjoa loput lihapullat erikseen tai pakasta ne.\nNoin 24 kpl • 30–60 min\n3–4 (250 g) porkkanaa\n1 (170 g) palsternakka\n½ (50 g) sipuli\n½ prk (à 366 g / 200 g) Pirkka salaattijuustokuutioita\n1 dl Pirkka Luomu kaurahiutaleita\n1 Kuori porkkanat ja palsternakka. Raasta ne karkeaksi raasteeksi.\n2 Kuori ja hienonna sipuli ja valkosipulinkynsi. Paloittele salaattijuustokuutiot veitsellä hieman pienemmiksi. Yhdistä raasteet, sipulit, salaattijuusto ja kaurahiutaleet.\n3 Vatkaa kulhossa munien rakenne rikki. Lisää mausteet ja kaada munaseos kasvisten joukkoon. Sekoita hyvin. Jos seos tuntuu vetiseltä, voit lisätä hieman vehnäjauhoja.\n4 Pyörittele taikinasta pyöryköitä ja nosta ne leivinpaperin päälle pellille. Paista 225–asteisen uunin keskitasolla noin 25 minuuttia. Voit myös paistaa pyörykät pannulla öljyssä (noin 2 rkl). Nosta pyörykät suoraan kuumalle pannulle. Paista pyöryköitä miedolla lämmöllä noin 10 minuuttia välillä käännellen.\nRunsaankaan vappubrunssin järjestämisen ei tarvitse olla vaikeaa, koska kaikki tarvittavat tarvikkeet siihen löytyvät K-Citymarketeista.\n1 pkt (330 g) Pirkka voicroissanteja (pakaste)\n½–1 rs (à 250 g) Pirkka mansikoita, tuoreita\n½ rs (à 250 g) Pirkka mascarponea\n1 Paista croissantit pakkauksen ohjeen mukaan. Halkaise jäähtyneet croissantit. Viipaloi mansikat.\n2 Sekoita mascarpone ja appelsiinimarmeladi keskenään. Sivele croissantien väliin mascarpone-marmeladiseosta ja täytä ne tuoreilla mansikoilla. Tarjoa kahvin kanssa.\n▸ Eetu Ollikainen | 26. huhtikuu 2018 - 13:02


Joonas Donskoi oli illan ainoa onnistuja Oulussa - Keskisuomalainen\nKiekko 07.12.2013 20:52\nJoonas Donskoi oli illan ainoa onnistuja Oulussa\nRangaistuslaukausten erikoismies Joonas Donskoi oli illan ainoa maalintekijä, kun Kärpät kaatoi Ässät jääkiekkoliigan ottelussa lauantaina Oulussa. Tällä kertaa ratkaisu syntyi kuitenkin jo varsinaisella peliajalla, reilut kolme minuuttia ennen loppua.\n- Molemmat joukkueet puolustivat hyvin. Meidän tavoitteemme onnistui, kun emme päästäneet Ässiä maalipaikoille, Donskoi kertasi peliä.\nÄssien epäonnistuja oli edellisen Oulun vierailun tapaan Dragan Umicevic, joka menetti kiekon ennen ratkaisuosumaa. Ässien valmentaja Pekka Virta syyllisti maalista kuitenkin linjatuomaria, joka vihelsi Ässille tahallisen paitsion ennen Donskoin osumaa.\nKärppien maalilla Jussi Rynnäs torjui kauden seitsemännen nollapelinsä. Toisessa erässä hän torjui upeasti Tuomas Huhtasen läpiajon ja sitä seuranneen rangaistuslaukauksen.


Blogipalvelu on suunniteltu sisällöntuottajille, jotka haluavat tuottaa korkealle hakukoneiden tuloksissa sijoittuvaa sisältöä.\nHaluatko tuottaa sisältöä, joka löytää sijaintinsa hakukoneiden kärkeen?\nKorkean hakutulossijainnin edellytyksenä on hakukoneiden näkökulmasta viisi kriteeriä:\nsivuston nopeus ja tehokkuus\nprogressiivinen web kehittäminen\nKun kaikki nämä kriteerit on otettu huomioon blogin rakennusvaiheessa, on vain kirjoituksen sisällöstä kiinni kuinka hyvin artikkeli sijoittuu hakukoneiden tuloksissa.\nBlogipalvelu tarjoaa valmiiksi optimoitua sisällönhallintajärjestelmä-ohjelmistoa pilvipalvelu-ratkaisuna. Ohjelmiston kautta on helppoa julkaista viimeisen päälle optimoituja artikkeleita, jotka löytävät tiensä hakukoneiden kärkeen. Ohjelmiston kautta julkaistut artikkelit saavat automaattisesti täydet pisteen kaikista viidestä kategoriasta.\nEsimerkiksi WordPressillä kirjoitettu artikkeli tulee pärjäämään heikommin kuin Blogipalvelun kautta kirjoitettu vastaava artikkeli WordPressin heikomman teknisen rakenteen johdosta.\nAmmattilainen tukena blogisi kanssa\nBlogipalvelun kautta saat lisäksi ammattilaisen tukea blogiisi liittyvissä asioissa. Kun tarvitset apua blogisi analytiikan, hakukoneoptimoinnin, kuvien tai linkkien rakentamisen tai minkä tahansa muun blogin kannalta kriittisen asian kanssa on ammattilainen tukenasi.\nRakensin blogipalvelun ohjelmiston, kun en ollut tyytyväinen markkinoilla olevien sisällönhallintajärjestelmien tekniseen laatuun. WordPress, Blogger, Blogspot, Wix, Squarespace, Lily ja muiden blogiyhteisöjen kautta tuotettu sisältö ei löydä tietään tarpeeksi korkealle hakukoneiden tuloksissa. Haluan, että sisällöntuottajien tuottama sisältö löytää tiensä korkealle hakukoneiden tuloksissa. Tämän vuoksi rakensin itse oman paljon paremman järjestelmän. Käytämme itse blogipalvelun ohjelmistoa Savikuja.fi -sivulla - ja tulokset hakukoneissa ovat erinomaiset.\nVaraa demo ja aloita kokeilu\nVoimme pitää etädemon ohjelmiston käytöstä sekä aloittaa 14 päivän ilmaisen kokeilujakson. Ohjelmiston käytön hinta on 24,90e/kk per käyttäjä kokeilujakson jälkeen. Kysy lisää laittamalla sähköpostia osoitteeseen miika@savikuja.fi


NHL 19 EA SPORTS NHL 20 Ominaisuudet Peliominaisuudet Kansikuvaurheilija Auston Matthews World of CHEL ULTIMATE TEAM LUOKITUKSET OPETUSOSAT UUTISET Ominaisuudet Peliominaisuudet NHL 20 -pelin kansikuvaurheilijat World of CHEL Ultimate Team Luokitukset OPETUSOSAT Uutiset OSTA NYT - NHL 20\nEA SPORTS™ NHL™ 20 esittelee upouusia peli-innovaatioita taitojesi esittelyyn, uusia mukautusmahdollisuuksiasi oman tyylisi toteuttamiseen ja uusia pelitiloja ystäviesi kanssa kilpailemiseen.\nKatso traileri Ennakkotilaa\nPELAA ENSIMMÄISENÄ EA ACCESSISSA\nEA Access -tilauksen myötä pelaajat säästävät 10 prosenttia EA:n digitaalisista ostoista Xbox Onella ja PlayStation 4:llä, mukaan lukien Hockey Ultimate Team -paketeista, peliostoista ja monesta muusta. Lisäksi he pääsevät kokeilemaan uusimpia EA-pelejä ennen niiden julkaisemista ja pelaamaan lisää pelejä The Vaultissa, joka on jatkuvasti kasvava EA:n parhaiden pelien kokoelma.\nPELAAMISEN UUDET OMINAISUUDET\nNHL 20 esittelee seuraavan merkittävän innovaation RPM Techiä käyttävässä pelaamisessa tunnusomaisten laukausten myötä. NHL-suosikkitähtesi näyttävät ja tuntuvat nyt todella autenttisilta, ja heidän omat laukomistyylinsä ovat täysin tunnistettavia. Lisäksi yli 45 uutta tilannekohtaisen laukauksen animaatiota tekevät laukomisesta entistä aidomman tuntuista, kun pelaajat käyttävät uusia työkaluja kiekon saamiseen verkon perukoille.\nLuo paras mahdollinen kokoonpanosi jääkiekkomaailman parhaista pelaajista ja kilpaile tullaksesi parhaaksi suosituimmassa tilassamme. Lue lisää\nTutustu NHL™ 20 pelin World of CHELiin, joka on fanien suosiman EA SPORTS™ Hockey Leaguen seuraava kehitysaskel, joka tuo peliin yhdistetyn edistymis- ja mukautusjärjestelmän luodulle hahmolle sekä uusissa että peliin palaavissa tiloissa. Lue lisää\nNHL 20 CREATOR'S HUB\nRakastamme nähdä faniemme luomaa sisältöä. Creator's HUBin avulla voit ladata palvelimesta viimeisimmät NHL 20 -suunnittelupaketit, jotta voit luoda omaa alkuperäistä sisältöäsi. Lataa nyt\nNHL 20 -UUTISET\nNHL™ 20 -PELIN PAKETTIEN TODENNÄKÖISYYS\nNHL™ 20 -pelissä Hockey Ultimate Team™ (HUT) antaa sinulle lisää tapoja rakentaa fantasiajoukkuettasi, joten haluamme varmistaa pelissä näkyvien todennäköisyyksien avulla, että korttien kerääminen on reilu ja palkitseva prose… Lue lisää\nEA SPORTS – NHL 20 -pelin HUT-mestarit\nNHL™ 20 -pelin HUT-mestareissa parhaat HUT-pelaajat kilpailevat toisiaan vastaan mahtavista palkinnoista. Uusi HUT-mestareiden kausi alkaa joka viikko ja kestää maanantaista sunnuntaihin. Lue lisää Näytä lisää\nEA SPORTS™ NHL™ 20 -pelssä NHL-suosikkitähtesi näyttävät ja tuntuvat entistäkin autenttisimmilta uusien tunnusomaisten laukausten ja yli 45 uuden, jokaisesta hyökkäyksestä vaarallisen tekevän laukaustyypin ansiosta. Uusi lähetyspaketti esittelee parhaita pelikuvioitasi samalla, kun uppoudut uusiin pelitiloihin, kuten uuteen Eliminaattori-tilaan, jossa voittaja saa kaiken ja jossa voit pelata vastustajia vastaan yksin tai yhdessä ystäviesi kanssa.\nOsta nyt, niin saat seuraavaa:\nKansikuvaurheilijan valintapaketti (KOK 85) – varhainen ennakkotilausbonus saatavilla 18. heinäkuuta saakka\nViisi World of CHEL -lätkäkassia\nOsallistumisen keräilykortti eksklusiiviseen HUT-tilan kilpailuhenkiseen kauteen (alkaa 13. syyskuuta)\nKaksi World of CHEL -lätkäkassia\nOsta nyt United States Argentina Australia Austria Belgium Brazil Canada Chile China Colombia Czech Republic Denmark Finland France Germany Greece Hong Kong Hungary India Ireland Israel Italy Japan Korea Mexico Netherlands New Zealand Norway Poland Portugal Russia Saudi Arabia Singapore Slovakia South Africa Spain Sweden Switzerland Taiwan Thailand Turkey Ukraine United Arab Emirates United Kingdom Kyllä! Haluan sähköpostia EA:n uutisista, tuotteista, tapahtumista ja kampanjoista EA:n tietosuoja- ja evästekäytännön mukaisesti. Voin perua tilauksen milloin tahansa muuttamalla sähköpostiasetuksiani, lähettämällä sähköpostia osoitteeseen privacy_policy@ea.com tai kirjoittamalla osoitteeseen Electronic Arts Inc., ATTN: Email Opt-Out, 209 Redwood Shores Pkwy, Redwood City, CA, 94065, USA. Kirjaudu sisään ja liity Rekisteröidy Päivitä sivu\nRekisteröidy jo tänään, niin saat uusimmat NHL-uutiset, päivitykset, katsaukset kulissien taakse, erikoistarjoukset ja paljon muuta (sekä muita EA-uutisia, tuote- ja tapahtumatietoja ja kampanjoita) suoraan sähköpostiisi.\nSinun on tilattava NHL-uutiskirje, ennen kuin voit lunastaa esineen.\nOlet tilannut NHL-sähköpostiuutiskirjeen. Lisäksi saat viestejä muista EA:n uutisista, tuotteista, tapahtumista ja kampanjoista. Voit perua tilauksen milloin tahansa muuttamalla sähköpostiasetuksiasi.\nOlet jo tilannut NHL-uutiskirjeet tällä sähköpostiosoitteella. Tarkista sähköpostisi roskapostikansio. Jos et edelleenkään saa viestejä, ota yhteyttä EA:han.\nCreator’s Hubin ehdot\nKäyttämällä NHL 20 Creator’s Hubia ("Creator’s Hub -materiaalit") hyväksyt, että nämä ehdot sitovat sinua.\nKaikki Creator’s Hubin oikeudet kuuluvat Electronic Arts Inc:lle ("EA") ja sen tytäryrityksille tai lisenssinhaltijoille. Myönnämme sinulle henkilökohtaisen, ei eksklusiivisen, ei siirrettävissä olevan, peruutettavissa olevan ja tekijänoikeusmaksuttoman lisenssin näyttää ja käyttää Creator’s Hub -materiaaleja henkilökohtaiseen muuhun kuin kaupalliseen käyttöösi omalle NHL 20 -sisällöllesi. Jos käytät Creator’s Hub -materiaaleja, sinun on noudettava seuraavia sääntöjä:\n1. Saat käyttää Creator’s Hub -materiaaleja ainoastaan oman NHL 20 -sisältösi luomiseen.\n2. Sisältösi on oltava ei-kaupallista, etkä saa veloittaa siitä maksua, tavoitella rahallisia lahjoituksia tai tarjota muita tavaroita tai palveluja maksusta tai muuta korvausta vastaan. Sinulla on kuitenkin oikeus monetisoida sisältöä, jossa käytetään Creator's Hub -materiaaleja, passiivisten mainosten kautta, esimerkiksi fanisivustollasi tai videosivustoilla, kuten YouTubessa.\n3. Creator’s Hub -materiaaliesi on oltava hyvän maun mukaisia, eivätkä ne saa sisältää linkkejä sivustoihin tai mainoksiin, jotka sisältävät mitä tahansa seuraavista:\na. hakkeroinnit tai huijaukset\nb. sopimaton tai siveetön sisältö\nc. yllyttävä tai loukkaava sisältö\nd. laiton tai lakia kiertävä sisältö\ne. muu EA:n määritysten mukaan sopimaton sisältö.\n4. Sisältösi ei saa osallistua sellaiseen toimintaan, joka rikkoo mitä tahansa NHL 20 -peliin liittyvää EA:n käyttöoikeussopimusta tai palveluehtoja.\n5. Kaiken Creator’s Hub -materiaalien avulla luomasi sisällön on sisällettävä seuraava ilmoitus: "Tämä sivusto luotiin Electronic Artsin Creator’s Hub -ehtojen nojalla käyttäen materiaalia NHL 20 -pelistä. Tavaramerkit ovat omistajiensa omaisuutta. Pelimateriaalin copyright Electronic Arts Inc. ja/tai sen lisensoijat. Electronic Arts Inc. ja sen lisensoijat eivät ole muulla tavalla antaneet hyväksyntäänsä eivätkä ole vastuussa tämän sivuston toiminnasta tai sisällöstä."\n6. Et käytä mitään muita omistamiamme tai tytäryritystemme omistamia logoja, tavaramerkkejä tai nimiä lukuun ottamatta niitä, jotka on annettu Creator’s Hub -materiaaleissa.\n7. Et käytä mitään toimialuenimiä, jotka muistuttavat läheisesti EA:n tai sen lisensoijien tavaramerkkejä tai ovat hämmentävän samankaltaisia.\n8. Et saa muuttaa tai muokata Creator's Hub -materiaaleja tai yrittää tehdä niin muutoin kuin tarpeen mukaan muuttaa niiden kokoa fanisivuston luomiseksi.\n9. Ymmärrät ja hyväksyt sen, ettei EA ole siirtänyt eikä siirrä mitään omistajuutta tai muuta Creator's Hub -materiaalien omistusmuotoa sinulle.\nEA voi irtisanoa tämän lisenssin ja kumota oikeutesi käyttää Creator's Hub -materiaaleja milloin tahansa ja mistä syystä tahansa oman harkintansa mukaan. Tämä tarkoittaa sitä, että sinun on poistettava Creator’s Hub -materiaalit fanisivustoltasi pyynnöstämme välittömästi. Creator’s Hub Suostut erityisesti poistamaan Creator’s Hub -materiaalit, jos et noudata näitä sääntöjä.\nEmme anna sinulle mitään takuita Creator’s Hub -materiaalien laadusta, saatavuudesta tai toiminnasta tai oikeuksistamme Creator’s Hub -materiaaleihin.\nTämä lisenssi on Yhdysvaltain ja Kalifornian lain alainen (puuttumatta lakiristiriitoihin).\nValitse Hyväksy, jos hyväksyt yllä olevat ehdot. Valitse Hylkää, jos et halua jatkaa. Jos hylkäät, et saa käyttää Creator’s Hub -materiaaleja.\nHyväksyn Hylkää Tietoja NHL 20 -pelistä Ultimate Team Uutiset Sähköpostipäivitykset Yhteisö OSTA NYT - NHL 20 facebook twitter Selaa pelejä Uusimmat uutiset Tukikeskus EA:n keskustelufoorumit Tietoja meistä Työpaikat United States Canada (EN) Canada (FR) Deutschland Suomi Sverige Česká Republika Россия Lakiosasto Verkkopalvelupäivitykset Käyttäjäsopimus Tietosuoja- ja evästekäytäntö (tietosuojaoikeudet)


Havaintoja ISES–ISIAQ 2019 -konferenssista - Sisäilmauutiset\nHavaintoja ISES–ISIAQ 2019 -konferenssista\nYhdeksi mielenkiintoisimmista aiheista osoittautui kahden lääkärin, amerikkalaisen Stephanie Taylorin ja sveitsiläisen Walter Hugentoblerin ”The healing power of indoor air and material surfaces”.\nAltistumis- ja sisäympäristötutkimuksen kattojärjestöjen ISESin (International Society of Exposure Science) ja ISIAQin (International Society of Indoor Air Quality and Climate) elokuussa Liettuan Kaunasissa järjestämässä yhteiskonferenssissa nähtiin lukuisia kiinnostavia esityksiä ympäri maailmaa paikalle saapuneilta tutkijoilta. Esitykset oli jaoteltu samaa aihealuetta käsitteleviin sessioihin ja yhdeksi mielenkiintoisimmista osoittautui hieman yllättäen kahden lääkärin, amerikkalaisen Stephanie Taylorin ja sveitsiläisen Walter Hugentoblerin, ”The healing power of indoor air and material surfaces” eli vapaasti suomennettuna sisäilman ja materiaalipintojen parantava voima.\nEtukäteen suhtauduin sessioon sen raflaavan nimen vuoksi jokseenkin epäilevästi, mutta esitykset osoittautuivat ajatuksia herättäviksi. Session nimestä poiketen toisiinsa linkitettyjen esitysten pääaiheina olivat kuivaan sisäilmaan ja sisätilojen mikrobistoon liittyvät haitalliset terveysvaikutukset. Esittäjien mukaan aihealueen ongelmat pohjautuvat muutoksiin ihmisten elinympäristössä: muun muassa kaupungistuminen, tiivis, energiatehokas rakentaminen ja keinotekoiset rakennusmateriaalit ovat muutaman viimeisen vuosikymmenen aikana aiheuttaneet sisätilojen eristäytymisen ihmisten luonnollisesta elinympäristöstä. Tämän seurauksena sisätilan mikrobisto poikkeaa huomattavasti ulkoilman vastaavasta lajimäärältään ja patogeenisten lajien osuus voi korostua. Lisäksi kylmässä ilmastossa sisäilma voi ajoittain olla erittäin kuivaa.\nIhmisten terveyden kannalta optimaalinen sisäilman suhteelliseksi kosteudeksi on hieman lähteestä riippuen määritelty noin 35–55 %, ja esityksissä huomiota kiinnitettiin erityisesti alle 20 %:n suhteelliseen kosteuteen. Taylorin mukaan matalassa kosteudessa ihmisten hengitysteiden luonnolliset puolustusmekanismit heikentyvät, sairastuneiden oireet pahenevat ja toisaalta virukset sekä muut taudinaiheuttajat selviytyvät paremmin. Väitteiden tueksi hän esitteli tutkimustuloksia, joissa alhaisen ilmankosteuden oli havaittu lisäävän sairastelua vanhainkodissa, sairaalassa ja kouluympäristössä.\nAihe on suomalaisittain mielenkiintoinen, sillä huomio on täällä kiinnittynyt ymmärrettävistä syistä liiallisen kosteuden ehkäisemiseen, mutta kuivasta ilmasta puhutaan harvemmin. Rakentamislainsäädännössä ja -suosituksissa keskitytään lähinnä ehkäisemään kosteuden tiivistymistä ja siitä aiheutuvia kosteusvaurioita. Sisäilmastoluokituksen aikaisemmissa versioissa on S1-luokan osalta ollut sisäilman alimman suhteellisen kosteuden tavoitearvona 25 %, mutta tämä on luokituksen vuoden 2018 versiosta poistettu. Rakentamismääräyskokoelmasta löytyy maininta tarpeettoman korkeiden lämmityskauden huonelämpötilojen välttämisestä alhaisesta sisäilman suhteellisesta kosteudesta aiheutuvien haittojen vähentämiseksi. Olen kuitenkin tutkimuksissamme havainnut, että esimerkiksi pääkaupunkiseudun ilmastossa sijaitsevissa koulurakennuksissa sisäilman suhteellinen kosteus voi lämmityskaudella normaaleissa huonelämpötiloissa pysytellä yhtäjaksoisesti 20 %:n alapuolella useampia viikkoja.\nMikrobeista Hugentobler käsitteli ihmisten altistumista hyödyllisille mikrobeille. Altistuminen tapahtuu osittain luonnollisen synnytyksen yhteydessä ja lopullinen altistuminen elinympäristössä ruoan, juoman, hengityksen ja ihon kautta. Hänen mukaansa nykyaikaiset rakennukset ja niissä käytetyt materiaalit eivät tarjoa suotuisia elinolosuhteita mikrobeille. Lisäksi mikrobeja on yleisesti pidetty haitallisina ja pyritty mahdollisimman steriileihin asumisolosuhteisiin, mikä on johtanut vähäisempään altistumiseen hyödyllisille mikrobeille.\nViimeaikainen kehitys mikrobien tutkimusmenetelmissä on paljastanut, että esimerkiksi suolistobakteereilla on huomattavasti suurempi vaikutus ihmisten kokonaisvaltaiseen hyvinvointiin kuin aikaisemmin on luultu. Asuinympäristön mikrobien vaikutuksia on selvitetty muun muassa Terveyden ja hyvinvoinnin laitoksen tuoreessa tutkimuksessa, jossa maalaistalojen mikrobiston havaittiin pienentävän lasten astmariskiä tavanomaisten rakennusten mikrobistoon verrattuna. Lisäksi tutkimuksissa on saatu viitteitä siitä, että erilaisten desinfiointiaineiden käyttö voi tuhota harmittomampia mikrobeja ja samalla lisätä elintilaa haitallisemmille mikrobeille.\nHome- ja kosteusongelmaisten rakennusten lisäksi Suomessa oireillaan myös rakennuksissa, jotka käytössä olevien työkalujen mukaan ovat kunnossa. Sisäilmaongelmat tuntuvat myös olevan yliedustettuina kylmemmillä asuinalueilla, kuten Pohjoismaissa, vaikka yleisesti rakenteiden on havaittu olevan kuivempia ja kemiallisten yhdisteiden pitoisuuksien matalampia kuin lämpimämmillä alueilla. Sessiossa nostettiin esiin tekijöitä, jotka tähän mennessä ovat jääneet vähemmälle huomiolle ja kaipaisivat lisää tutkimusta.